CELEX: 62008CN0091
Language: fi
Date: 2008-02-28 00:00:00
Title: Asia C-91/08: Ennakkoratkaisupyyntö, jonka Landgericht Frankfurt am Main (Saksa) on esittänyt 28.2.2008 — Wall AG v. Stadt Frankfurt am Main ja Frankfurter Entsorgungs- und Service GmbH (FES)

7.6.2008   
            
            
               FI
            
            
               Euroopan unionin virallinen lehti
            
            
               C 142/11
            
         Ennakkoratkaisupyyntö, jonka Landgericht Frankfurt am Main (Saksa) on esittänyt 28.2.2008 — Wall AG v. Stadt Frankfurt am Main ja Frankfurter Entsorgungs- und Service GmbH (FES)
   (Asia C-91/08)
   (2008/C 142/17)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Frankfurt am Main
   Pääasian asianosaiset
   
      Kantaja: Wall AG
   
      Vastaajat: Stadt Frankfurt am Main ja Frankfurter Entsorgungs- und Service GmbH (FES)
   
      Väliintulija: DSM Deutsche Städte Medien GmbH
   Ennakkoratkaisukysymykset
   
               1)
            
            
               Onko myös EY 12, EY 43 ja EY 49 artiklassa tarkoitettua yhdenvertaisen kohtelun periaatetta ja yhteisön oikeudessa säädettyä kansalaisuuteen perustuvaa syrjintää koskevaa kieltoa tulkittava siten, että viranomaisille niistä johtuvat avoimuusvelvoitteet, joiden perusteella palveluja koskevien käyttöoikeussopimusten on oltava riittävän julkisia ja ne on avattava kilpailulle ja niiden tekomenettelyjen puolueettomuutta on voitava valvoa (vrt. seuraavat yhteisöjen tuomioistuimen tuomiot: asia C 324/98, Telaustria, tuomio 7.12.2000, 60–62 kohta; asia C 231/03, Coname, tuomio 21.7.2005, 17–22 kohta; asia C 458/03, Parking Brixen, tuomio 13.10.2005, 46–50 kohta; asia C 410/04, ANAV, tuomio 6.4.2006, 21 kohta ja asia C 260/04, komissio v. Italia, tuomio 13.9.2007, 24 kohta), edellyttävät, että hävinneellä kilpailijalla on oltava kansallisen oikeuden nojalla oikeus vaatia, että edellä mainittuja velvoitteita noudatetaan ja/tai että niiden noudattamatta jättäminen lopetetaan?
            
         
               2)
            
            
               Mikäli ensimmäiseen kysymykseen vastataan kieltävästi, kuuluvatko edellä mainitut avoimuusvelvoitteet Euroopan yhteisöjen tapaoikeuteen siten, että niitä sovelletaan jo jatkuvasti, vakiintuneesti, tasapuolisesti ja yleisesti ja että asianomaiset tahot hyväksyvät ne sitoviksi normeiksi?
            
         
               3)
            
            
               Edellyttävätkö ensimmäisessä kysymyksessä mainitut avoimuusvelvoitteet myös silloin, kun palveluja koskevaa käyttöoikeussopimusta halutaan muuttaa ja kun kilpailussa ilmoitettua aliurakoitsijaa halutaan vaihtaa, että myös näiden neuvottelujen oltava riittävän julkisia ja ne on avattava kilpailulle, tai millä perustein tällainen kilpailulle avaaminen on välttämätöntä?
            
         
               4)
            
            
               Onko ensimmäisessä ennakkoratkaisukysymyksessä mainittuja periaatteita ja avoimuusvelvoitteita tulkittava siten, että palveluja koskevien käyttöoikeussopimusten tapauksessa velvoitteiden noudattamatta jättämisen vuoksi tehty kestovelkasuhteen perustamista tai muuttamista koskeva sopimus on purettava?
            
         
               5)
            
            
               Onko ensimmäisessä ennakkoratkaisukysymyksessä mainittuja periaatteita ja avoimuusvelvoitteita sekä EY 86 artiklan 1 kohtaa — mahdollisesti niin, että huomioon otetaan avoimuusdirektiivin 80/723/ETY (1) 2 artiklan 1 kohdan b alakohta ja 2 kohta sekä hankintasopimusten tekomenettelyjen yhteensovittamista koskevan direktiivin 2004/18/EY (2) 1 artiklan 9 kohta — tulkittava siten, että yrityksen on julkisena yrityksenä tai hankintaviranomaisena noudatettava näitä avoimuusvelvoitteita, kun
               
                           —
                        
                        
                           alueellinen tai paikallinen viranomainen on perustanut sen jätehuoltoa ja katujen puhtaanapitoa varten, mutta se harjoittaa toimintaa myös vapailla markkinoilla
                        
                     
                           —
                        
                        
                           kyseinen viranomainen omistaa 51 prosenttia sen osakkeista, mutta osakkaiden päätöksiin vaaditaan kolmen neljäsosan enemmistö
                        
                     
                           —
                        
                        
                           kyseinen viranomainen nimittää ainoastaan neljänneksen yrityksen hallintoneuvoston jäsenistä hallintoneuvoston puheenjohtaja mukaan luettuna ja
                        
                     
                           —
                        
                        
                           yritys saa yli puolet liikevaihdostaan molemminpuolisesti velvoittavista sopimuksista, jotka koskevat jätehuoltoa ja katujen puhtaanapitoa viranomaisen alueella, ja rahoittaa toimintaansa lisäksi kaupungin asukkailta perittävillä kunnallisilla maksuilla?
                        
                     
         
      (1)  EYVL L 195, s. 35, Richtlinie 2000/52/EG der Kommission vom 26. Juli 2000 zur Änderung der Richtlinie 80/723/EWG über die Transparenz der finanziellen Beziehungen zwischen den Mitgliedstaaten und den öffentlichen Unternehmen (EYVL L 193, s. 75).
   
      (2)  EYVL L 134, s. 114.